
        R O M Â N I A
JUDEŢUL HUNEDOARA 
   MUNICIPIUL  BRAD
      P R I M A R U L
  Nr. 22/11017/27.01.2026

R E F E R A T    D E   A P R O B A R E 
privind însușirea Strategiei de contractare și a Documentației pentru atribuirea contractului de achiziție publică având ca obiect  ”Prestarea serviciului de salubrizare în zona de colectare 1 Brad, județul Hunedoara”, mandatarea
 Asociației de Dezvoltare Intercomunitară ”Sistemul Integrat de
Gestionare a Deșeurilor Județul Hunedoara” să organizeze
 procedura de achiziție până la finalizarea acesteia, 
precum și a Președintelui Asociației
să semneze contractul de achiziție



	                                              
           Prin adresa înregistrată la Primăria Municipiului Brad sub nr. 13343/22.01.2026, Asociația de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara” a solicitat aprobarea Strategiei de contractare și Documentația pentru atribuirea contractului de achiziție publică având ca obiect ”Prestarea serviciului de salubrizare în zona de colectare 1 Brad, Județul Hunedoara”, prin procedura de „negociere fără publicare prealabilă a unui anunț de participare”, mandatarea Asociației să organizeze procedura de achiziție până la finalizarea acesteia, precum și a Președintelui să semneze contractul de achiziție.
Potrivit prevederilor art. 89 alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, prevede că: „Prin excepţie de la prevederile art. 240 alin. (2)-(6), personalul de specialitate din cadrul asociaţiilor de dezvoltare intercomunitară sau al structurilor judeţene cu personalitate juridică ale structurilor asociative ori la nivelul structurilor asociative ale autorităţilor administraţiei publice locale recunoscute ca fiind de utilitate publică, care exercită activităţile prevăzute la alin. (3), fundamentează, contrasemnează sau avizează din punct de vedere tehnic, după caz, actele autorităţilor administraţiei publice locale din unităţile administrativ-teritoriale prevăzute la alin. (3)”.
Astfel, aparatul tehnic al Asociației de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara’’ a înaintat Nota de Fundamentare nr. 115/22.01.2026 în vederea întocmirii unui proiect de hotărâre pentru aprobarea celor solicitate.
În cuprinsul Strategiei de contractare se regăsesc datele de identificare ale autorității contractante, obiectul, durata și descrierea succintă a contractului, descrierea modalității de atribuire, alegerea criteriilor de calificare și selecție, alegerea criteriului de atribuire, modalitatea de implementare a contractului, precum și modul de prezentare al ofertei.
Atribuirea contractului de achiziție publică având ca obiect ”Prestarea serviciului de salubrizare în zona de colectare 1 Brad, județul Hunedoara”, prin procedura de ”negociere fără publicare prealabilă a unui anunț de participare ” a fost întemeiată pe prevederile art. 104 alin. (1) lit. c) din Legea nr. 98/2016 privind achizițiile publice, cu modificările si completările ulterioare ”(1) Autoritatea contractantă are dreptul de a aplica procedura de negociere fără publicarea prealabilă a unui anunţ de participare pentru atribuirea contractelor de achiziţii publice/acordurilor-cadru de lucrări, de produse sau de servicii într-unul din următoarele cazuri:
c) ca o măsură strict necesară, atunci când perioadele de aplicare a procedurilor de licitaţie deschisă, licitaţie restrânsă, negociere competitivă sau procedură simplificată nu pot fi respectate din motive de extremă urgenţă, determinate de evenimente imprevizibile şi care nu se datorează sub nicio formă unei acţiuni sau inacţiuni a autorităţii contractante.”
Documentația de atribuire cuprinde:
a) Instrucțiuni pentru ofertanți;
b) Caietul de sarcini, cu anexele aferente, respectiv:
· Anexa nr. 1 – Regulamentul Serviciului de Salubrizare privind deșeurile menajere și similare din județul Hunedoara;
· Anexa nr. 2 – Zone greu accesibile și izolate;
· Anexa nr. 3 – Descrierea Stației de Transfer, Sortare și Compostare Brad – Manual de operare;
c) Proiectul contractului de prestare a serviciului de salubrizare în zona de colectare I Brad, județul Hunedoara;	
d) Formulare.
Instrucțiunile pentru ofertanți conțin informațiile generale privind aplicarea procedurii de atribuire a contractului de achiziție publică și sunt destinate operatorilor economici interesați să participe, în calitate de ofertanți, la procedura de atribuire.
Caietul de sarcini reprezintă ansamblul cerințelor tehnice și funcționale pe baza cărora se elaborează oferta tehnică și oferta financiară.
Proiectul de contract stabilește clauzele pe care, de comun acord, delegatarul și delegatul, în calitate de părți semnatare, se obligă să le respecte.
Formularele reprezintă documentele ce urmează a fi completate de fiecare operator economic participant la procedura de atribuire.
În contextul celor de mai sus am inițiat prezentul proiect de hotărâre prin care am propus însușirea Strategiei de contractare și a Documentației pentru atribuirea contractului de achiziție publică având ca obiect ”Prestarea serviciului de salubrizare în zona de colectare 1 Brad, județul Hunedoara”, mandatarea Asociației de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” să organizeze procedura de achiziție până la finalizarea acesteia, precum și a Președintelui Asociației să semneze contractul de achiziție și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile Ordonanței de Urgență a Guvernului nr. 92/2021 privind regimul deșeurilor, cu modificările și completările ulterioare, ale Ordonanței de Urgență a Guvernului  nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de Urgenţă a Guvernului nr. 196/2005 privind Fondul pentru mediu, ale art. 9 alin. (2) lit. a) și art. 10 alin. (4) din Legea nr. 51/2006 a serviciilor comunitare de utilități publice, cu modificările și completările ulterioare, ale Statutului A.D.I.S.I.G.D. HUNEDOARA, astfel cum a fost actualizat și modificat, ale art. 94 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare, ale art. 14^2 din Legea nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale art. 104 alin. (1) lit. c) din Legea nr. 98/2016 privind achizițiile publice, cu modificările si completările ulterioare, ale  art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare, precum și ale art. 7 alin. 13 din Legea nr. 52/2003 privind transparenţa decizională în administraţia publică, republicată, cu modificările și completările ulterioare.

